Nicolae Manolescu

Nicolae Manolescu (født Nicolae Apolzan, 27. november 1939 i Râmnicu Vâlcea) er en rumensk litteraturkritiker, -historiker, essayist, universitetsprofessor, som per 2017 er formann for Romanias forfatterforening. Han er medlem Det rumenske akademi siden 2013. Han er ansett for å være en av de viktigste rumenske litteraturkritikerne i de seneste årtier.

I 2006 ble han ambassadør ved Romanias faste delegasjon til UNESCO. Per oktober 2016 var han ikke lenger i denne stillingen.

I perioden 1992-1996 var han senator for Sibiu-valgkretsen.

Foreldrene hans var gymnaslærere, og faren hans var i en periode skoleinspektør, men i 1953 ble begge foreldrene arrestert av politiske grunner, og Manolescu ble adoptert av morens foreldre og tok deres etternavn. Han gikk på gymnas i Sibiu og Râmnicu Vâlcea, og kom inn i 1956 på Fakultetet for litteratur ved Universitetet i București, men ble utvist i 1958, da de fant ut hvem foreldrene hans var. Han kom inn på en teknisk filmskole, men fikk ikke lov til å begynne på studiene da de fikk vite at han var blitt utvist fra Universitetet av politiske grunner. I 1959 fikk han igjen lov til å studere litteratur ved Universitetet i București, og han tok avsluttende eksamen i 1962. Ved studieavslutning ble på den tiden ble alle tildelt arbeidsplass av staten, og han ble tildelt arbeidsplass som lærer på en skole i Fetești, og senere på Det pedagogiske institutt i Târgu Mureș, men valgte å være frilans litteraturkritikker for tidsskriftet Contemporanul isteden. I 1963 ble han ansatt som timelærer for rumensk språkhistorie ved Universitetet i București, og fikk senere fast stilling som vitenskapelig assistent og senere ble han forfremmet til lektor. Etter den rumenske revolusjonen i 1989 ble han igjen forfremmet, til slutt til professor. Per mars 2013 var han pensjonert fra professorstillingen.

Han er direktør av litteraturtidsskriftet România literară.

Han har en tre år yngre bror. Han har vært gift tre ganger (første gang i 1961), og har to barn, en sønn og en datter.

Han prøvde å bli utnevnt som representant for Convenția Democratică som kandidat ved presidentvalget i 1992, men tapte for den som skulle bli valgt som statspresident, Emil Constantinescu. I 1996 var han igjen kandidat i presidentvalget, fra den såkalte Nasjonalliberale Allianses side, men fikk kun 0,71% av stemmene.

Bøker (utvalg)
 Literatura română de azi. 1944-1964 (sammen med Dumi­tru Micu), Bucureşti, 1965
 Lecturi infidele, Bucureşti, 1966; Metamor­fozele poeziei, Bucureşti, 1968
 Contradicţia lui Maiorescu, Bucureşti, 1970
 Teme, vol. I-IV, Bucureşti, 1971-1983
 vol. V: Julien Green şi strămătuşa mea, Bucureşti, 1984
 vol. VI: O uşă abia întredeschisă, Bucureşti, 1986
 vol. VII: Desenul din covor, Bucureşti, 1988
 Prelegeri de literatură română contemporană. Autori şi opere. 1944-1974 (sammen med Dumitru Micu), Bucureşti, 1974
 Introducere în opera lui Alexandru Odobescu, Bucureşti, 1976
 Sadoveanu sau Utopia cărţii, Bucureşti, 1976
 Arca lui Noe, I-III, Bucureşti, 1980-1983
 Despre poezie, Bucureşti, 1987
 Istoria critică a literaturii române, I, Bucureşti, 1990
 Dreptul la normalitate. Discursul politic şi realitatea, Bucureşti, 1991
 Cărţile au suflet, Iaşi, 1995
 Arhivele Paradisului. Un dialog cu Mircea Mihăieş, Timişoara, 1999
 Metamorfozele poeziei. Metamorfozele romanului, ediţie îngrijită de Mircea Mihăieş, Iaşi, 1999
 Poeţi romantici, Bucureşti, 1999
 Teme, Bucureşti, 2000
 Literatura română postbelică. Lista lui Manolescu, I-III, Braşov, 2001
 Cititul şi scrisul, Iaşi, 2002
 Inutile silogisme de morală practică, Bucureşti, 2003
 Poeţi moderni, Braşov, 2003
 Lectura pe înţelesul tuturor, Braşov, 2003
 Istoria critică a literaturii române, Piteşti, 2008
 Viaţă şi cărţi. Amintirile unui cititor de cursă lungă, Piteşti, 2009

Utmerkelser 
 Serviciul Credincios în Grad de Mare Cruce, Romania (2000) 

 Ordinul Național Steaua României în grad de Mare Cruce, Romania 

 Officier de l’Ordre des Arts et des Lettres, Frankrike

 Æresdoktorgrad, Universitetet Vasile Alecsandri, Bacău

 Æresdoktorgrad, Universitetet Alecu Russo, Bălți, Moldova

Litteratur 
 Aurel Sasu, Dicționar biografic al literaturii române (M-Z), Pitești, 2006, s. 31-32
 Marian Victor Buciu, Nicolae Manolescu. Preistoria criticului. Contemporanul, 2011

Referanser 

Rumenske forfattere
Rumenske litteraturhistorikere og litteraturkritikere
Rumenske essayister
Rumenske politikere
 Rumenske professorer
Rumenske ambassadører
FN-ambassadører
Medlem av Det rumenske akademi